open-index/open-wikipedia-markdown huggingface dataset:
Vesipallo kesäolympialaisissa 1932

**[[Kesäolympialaiset 1932|Vuoden 1932 kesäolympialaisten]] [[vesipallo]]** järjestettiin 4. &ndash; 13. elokuuta 1932. Laji oli mukana kahdeksatta kertaa olympialaisten ohjelmassa ja se järjestettiin ainoastaan miehille. Brasilia hylättiin, koska Brasilian vesipallojoukkueen pelaajat pahoinpitelivät toimihenkilöitä Saksaa vastaa pelattavan ottelun lopussa. Brasilian kaksi ottelua mitätöitiin.

## Mitalistit

## Lopputulokset

## Ottelut

## Lähteet
*
*

### Viitteet
Jamaikantodi

**Jamaikantodi** (*Todus todus*) on pienikokoinen, värikäs säihkylintu todien heimossa. Se on selkäpuoleltaan kirkkaanvihreä ja kurkussa sillä on punainen harja. Jamaikantodi elää vain Karibianmeren Jamaikan saarella. Suppeasta esiintymisalueestaan huolimatta (11000 neliökilometriä) sitä ei pidetä uhanalaisena. Jamaikantodin läheinen sukulaislaji on kuubantodi (*Todus multicolor*).

## Lähteet
Bilgola

** Bilgola** on lähiö Pohjois-Sydneyssä, Australiassa. Bilgola sijaitsee 33 kilometrin päässä Sydneyn keskustasta Pittwaterin piirikunnassa.

## Sijainti
Bilgola sijaitsee Tyynenmeren rannalla Barrenjoeyn niemen kupeessa Avalon Beachin ja Newport Beachin välissä.

## Historia
Nimi "Bilgola" tulee aboriginaalien sanasta *Belgoula*, joka tarkoittaa "pyörteistä vettä".  

Bilgolan alueen omisti McLurcanin perhe 1900-luvun alusta lähtien. Rouva McLurcan oli kuuluisa keittokirjansa ansiosta. Perheen suurta kotitaloa ympäröivät palmupuut, joista alue on erittäin tunnettu.

1960-luvulla suunniteltiin, että Bilgolan pohjois- ja eteläpäätyjen väliin rakennettaisiin silta. Siltaa ei kuitenkaan koskaan rakennettu, vaan pieni määrä maata lisättiin poistamaan terävä kulma rannan eteläisessä päädyssä.

## Katso myös
* Sydneyn rannat
* Bilgola, from Beachnet 
* Bilgola Surf Lifesaving Club 

## Lähteet
Suomen kunnanvaakunat

**Suomen kunnanvaakunat** sisältävät Suomen kuntien käyttämät viralliset vaakunat.

Alun perin ainoastaan kaupungeilla oli oikeus käyttää vaakunaa, joskin eräät kauppalat (Karjaa, Riihimäki, Rovaniemi ja Valkeakoski) olivat onnistuneet vahvistamaan sellaisen itselleen tasavallan presidentin allekirjoittamalla asetuksella. Kaikkia kuntia koskettava oikeus viralliseen vaakunaan luotiin 8. huhtikuuta 1949 annetulla *lailla kunnanvaakunoista*. Lain nojalla myös maalaiskunnat saivat oikeuden vaakunan käyttöön, mutta laki ei kuitenkaan pakottanut kuntia hankkimaan omaa vaakunaansa lukuun ottamatta Ahvenanmaan kuntia, joille velvoite tuli maakuntalain muutoksessa 1950 – tämän vuoksi Suomessa on lakkautettuja kuntia, joille vaakunaa ei koskaan vahvistettu (lain voimaantulon aikaan olemassa olleet kunnat, jotka eivät koskaan saaneet vaakunaa, olivat Koijärvi, Pielisensuu ja Uudenkaupungin maalaiskunta). Lain säätämistä seuranneiden 20 vuoden aikana sisäasiainministeriö vahvisti vaakunan kaikille Suomen kunnille, yhteensä 466 vaakunaa, joista ensimmäinen Orivedelle 30. marraskuuta 1949 ja viimeinen Kempeleelle 24. marraskuuta 1969. Vaakunoiden suunnittelussa kunnostautuivat erityisesti *kolme suurta*, heraldikot Gustaf von Numers, Olof Eriksson ja Ahti Hammar. Eniten samaan aikaan käytössä olleita vaakunoita oli vuoden 1968 lopussa, jolloin niitä oli 523.

Tanskalainen heraldikko Sven Tito Achen on luonnehtinut suomalaista kunnallisheraldiikkaa aikanaan maailman parhaaksi.

## Lakimuutokset
Laki kunnanvaakunoista kumottiin ja säädökset siirrettiin sellaisinaan kunnallislakiin 10. joulukuuta 1976. Kuntalain korvatessa kunnallislain 1. heinäkuuta 1995 vaatimus kunnanvaltuuston päätöksen alistamisesta sisäasiainministeriölle poistui, mutta kunnan tuli hankkia vaakunaehdotuksesta kansallisarkiston lausunto. Lausuntoa ei tarvita, mikäli kyseessä on aiemmin hyväksytyn vaakunan käyttöönotto. Tällaisia tilanteita ovat esimerkiksi kuntaliitokset, joissa kunta ottaa käyttöönsä jonkin muun kuin nimensä säilyttävän kunnan vaakunan.

## Lakkautetut kunnat
Kuntakentässä kehkeytynyt tarve suurempiin kokonaisuuksiin on johtanut kuntien määrän vähenemiseen, jonka yhteydessä useita vaakunoita on jäänyt pois käytöstä. Suomen Kotiseutuliitto ja Suomen Kuntaliitto ovat esittäneet toivomuksena, että näiden lakkautettujen kuntien vaakunoita voisi käyttää eräänlaisina kotiseutuvaakunoina.

## Vaakunat

## Käytöstä poistuneet tai lakkautettujen kuntien vaakunat

## Katso myös
* Suomen kunnanvaakunat väriyhdistelmittäin

## Lähteet
* 

### Viitteet

## Aiheesta muualla

* 
* 
* 
* Kuntien yhteystiedot ja vaakunat, Kuntaliitto.fi
Bronte (Sydney)

**Bronte** on uimaranta ja lähiö Sydneyssä, Australiassa. Bronte sijaitsee 8 kilometrin päässä Sydneyn keskustasta Weaverleyn piirikunnassa. 

Bronte Beach sijaitsee Nelson Bayssa Bronte Parkin ympäröimänä. Bronte tarjoaa kalliokävelyä Coogeelle Weaverleyn hautausmaan, Tamaraman ja Bondi Beachin kautta. Bronte sijaitsee noin 2,5 kilometrin päässä Bondi Beachista. 

*[[The Sydney Morning Herald]]* -lehti listasi Bronten Sydneyn parhaaksi lähiöksi.

## Historia
Robert Lowe osti 42 eekkeriä maata Mortimer Lewisiltä, joka omisti suurimman osan alueesta 1830-luvulla. Lowen koti valmistui vuonna 1845 ja nimettiin Bronte Houseksi. Yksi kerroksinen kivibungalow sijaitsi Bronte Roadille, ja sen omistaa nykyisin Waverleyn piirikunta. 

Lowesta tuli New South Walesin piirikunnan hallituksen jäsen ja hän muutti myöhemmin takaisin Englantiin, jossa hänestä tuli *[[The Times]]* -lehden kirjoittaja. 

## Galleria

Image:East0088.jpg|Vesiputous, Bronte Gully
Image:East0086.jpg|Kävelykatu Bronte Beachilla iltahämärän aikaan
Image:Bronte Road shops, Bronte 02.jpg|Bronte Park iltahämärän aikaan
Image:East0085.jpg|Bronte iltahämärän aikaan
Image:Rand0022.jpg|Bronte Beach aamunkoiton aikaan
Image:Wiki0117.jpg|Bronte House edestä katsottuna
Image:Wiki0116.jpg|Bronte House sivusta
Image:BronteBeachSouth.jpg|Bronte Beach etelästä


## Katso myös
*Sydneyn rannat

## Lähteet

## Linkkejä
* Bronte surf-hengenpelastaja kerho
* Bronten rantaopas 
* Bronten kotisivut
Kajaanin kaupunginvaltuusto

**Kajaanin kaupunginvaltuusto** on Kajaanin kaupungin ylin päättävä hallintoelin. Valtuustossa on 51 jäsentä, jotka valitaan neljän vuoden välein kuntavaaleissa. Kaupunginvaltuuston kokouksia voi seurata paikan päällä tai verkossa. Valtuuston puheenjohtaja on Peppiina Kahakka (vas.).

Vuoden 2025 kuntavaaleissa suurin puolue oli keskusta (28,3&nbsp;%, 15 paikkaa). Muut valtuustoon paikkoja saaneet puolueet olivat vasemmistoliitto (17,2&nbsp;%, 9 paikkaa), kokoomus (16,0&nbsp;%, 8 paikkaa), SDP (15,9&nbsp;%, 8 paikkaa), perussuomalaiset (11,0&nbsp;%, 6 paikkaa), vihreät (8,2&nbsp;%, 4 paikkaa) ja kristillisdemokraatit (2,7&nbsp;%, 1 paikka). Äänestysprosentti oli 45,4&nbsp;%. Vuosien 2017, 2021 ja 2025 vaaleissa Kajaanin äänestysprosentti oli Suomen alhaisin.

## Paikkajako vaaleittain

## Lähteet
Norjalainen villapaita

”**Norjalainen villapaita**” on Juice Leskisen kappale vuodelta 1991. Se sisältyi Juice Leskinen Grand Slamin albumiin *[[Taivaan kappaleita]]*, ja se ilmestyi myös singlenä (B-puolella ”Mummon sekomehu”). Kappaletta pidetään yhtenä Leskisen myöhäistuotannon huipuista.  

Kappale kertoo huonokuntoisten lauluntekijöiden kohtaamisesta. Siinä on nähty kunnianosoitus sekä Juha Vainiolle että The Beatlesille, jonka ”Norwegian Wood” -kappaleen säkeistön sävelkulusta osa toistuu ”Norjalaisen villapaidan” A-osan alussa. Kappale alkaa sanoilla *Mies tuli vuonolta / näyttäen huonolta / norjalaispaitoineen*, ja siinä on poikkeuksellinen sisäsointujono *Poljennon rennon ja hennon / John Lennon / loi viehätystaitoineen*. Kappaleessa on myös pieni viittaus Irwin Goodmanille sanoilla *Elää kenties / joka päivä se mies / joka rentuksi mainittiin*.''

Juice Leskinen on kertonut saaneensa idean lauluun Juha Vainion kuoleman jälkeen näkemästään unesta. Unessa Leskiselle kerrottiin puhelimessa, että Vainiolta on jäänyt yksi sanoitus kesken, mutta levy-yhtiön lähettämässä faksissa oli vain laulun otsikko.

Levyllä ”Norjalaisen villapaidan” esittävät Juice Leskinen (laulu), Anssi Tikanmäki (kosketinsoittimet ja taustalaulu), Ila Loueranta (akustinen kitara ja taustalaulu), Jari Yliaho (akustinen kitara ja taustalaulu), Antti Tammilehto (basso ja taustalaulu), Vesa Sytelä (mandoliini ja taustalaulu) ja Eero ”Safka” Pekkonen (haitari).

## Lähteet
Mä lähden maalle

**Mä lähden maalle** on Juice Leskisen ja Mikko Alatalon kappale vuodelta 2004. Se sisältyy albumiin ''Senaattori ja boheemi''. Laulu alkaa sanoilla *Mä lähden maalle / jos vain lupaat kyydin kaupunkiin.* Siinä on nähty ironista maalaisnostalgiaa ja huumoria: maalle olisi ihana päästä, kunhan pääsee yöksi takaisin sivistyksen pariin.

## Lähteet
Yoram Globus

**Yoram Globus** (s. noin 1943 Palestiinan brittiläinen mandaatti) on israelilainen elokuvatuottaja. Vuonna 1979 Globus hankki yhdessä serkkunsa Menahem Golanin kanssa omistukseensa talousvaikeuksissa olleen Cannon Groupin, josta tuli eräs Hollywoodin merkittävimpiä itsenäisiä elokuvatuotantoyhtiöitä. Globusin ja Golanin yhteistyö päättyi 1989, jonka jälkeen Globus siirtyi johtamaan Pathe Internationalia. Globusilla on myös oma tuotantoyhtiö Melrose Entertainment.

## Lähteet

## Aiheesta muualla
* 
* 
*
Fred (jalkapalloilija, 1979)

**Helbert Frederico Carreiro da Silva** eli **Fred** (s. 18. elokuuta 1979 Belo Horizonte, Minas Gerais, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa Australian A-Leaguen Melbourne Heartia.

## Ura

Fred aloitti uransa Brasilian alemmilla sarjatasoilla ja edusti muun muassa América Mineiroa ja Guarania. Vuonna 2006 hän siirtyi australialaiseen Melbourne Victoryyn, jossa hän oli tärkeässä osassa joukkueen voittaessa A-Leaguen mestaruuden. Adelaide Unitedia vastaan pelatussa loppuottelussa, jonka Melbourne voitti lopulta maalein 6–0, hän syötti neljä Archie Thompsonin viidestä maalista.

Mestaruuskausi jäi Fredin ainoaksi Melbournessa, sillä kaudeksi 2007 hän siirtyi Yhdysvaltain Major League Soccerin D.C. Unitediin. Esikoiskaudellaan Washingtonissa hän teki seitsemän maalia ja antoi kahdeksan maaliin johtanutta syöttöä, mitkä auttoivat joukkueen MLS Supporters’ Shieldin voittoon. Vuoden 2008 Lamar Hunt U.S. Open Cupissa D.C. United ylsi Charleston Batteryn ohella loppuotteluun, jossa Fred teki joukkueensa 2–1-voittomaalin. Marras–joulukuussa 2008 hän teki lyhyen paluun Australiaan, minkä aikana hän pelasi lainasopimuksella A-Leaguen Wellington Phoenixissä.

Tammikuussa 2010 Fred siirtyi MLS:n tulokasjoukkue Philadelphia Unioniin. Hän kuului Philadelphian runkopelaajiin joukkueen esikoiskaudella 2010 ja pelasi 25 ottelua, joissa hän teki neljä maalia. Fredin sopimus Philadelphian ja MLS:n kanssa päättyi kauteen 2010. New England Revolution varasi hänen MLS-oikeutensa joulukuussa 2010 järjestetyssä MLS Re-Entry Draft -varaustilaisuudessa, mutta hän palasi lopulta entiseen seuraansa D.C. Unitediin, joka hankki hänen oikeutensa New Englandilta vaihdossa varausoikeuteen vuoden 2012 MLS SuperDraft -varaustilaisuudessa. Tällä välin seuraan oli liittynyt myös Fredin pikkuveli Junior Carreiro.

Fredin toinen etappi Washingtonissa kesti vain puoli kautta. Heinäkuussa 2011 seura päästi hänet vapaalla siirrolla australialaiseen Melbourne Heartiin, joka on hänen kaudella 2006–2007 edustamansa Melbourne Victoryn paikallisvastustaja.

## Saavutukset

* A-League: 2006–2007
* MLS Supporters’ Shield: 2007
* Lamar Hunt U.S. Open Cup: 2008

## Lähteet

## Aiheesta muualla

* Fredin esittely Major League Soccerin sivustolla
Ginnungagap

**Ginnungagap** ("ammottava kuilu") on skandinaavisessa mytologiassa maailman alussa ollut tyhjyys tai suunnaton kuilu, joka erotti hyytävän kylmän Niflheimin ja polttavan kuuman Muspelheimin toisistaan. Kylmyyden maailmasta Niflheimistä valui vettä Ginnungagapiin ja jäätyi siellä. Tulen maailman Muspelheimin kuumat höyryt sulattivat osan jäästä, ja sulassa vedessä syntyi elämä ja ensimmäinen elollinen olento, jääjättiläinen Ymir, jonka ruumiista maailma myöhemmin luotiin.

## Katso myös
* Khaos

## Lähteet
Vaasan kaupunginvaltuusto

**Vaasan kaupunginvaltuusto** () on Vaasan kaupungin ylintä päätösvaltaa käyttävä elin. Valtuustossa on 55 jäsentä, ja sen puheenjohtajana toimii Frans Villanen.

Vuosina 1976–2012 kaupunginvaltuutettuja oli 51. Kuntaliitoksen vuoksi vuonna 2012 valtuutettujen määrä nousi 67:ään. Vuonna 2017 Vaasan kaupunginvaltuutettujen määrä laski lakimuutoksen takia 59:ään. Vuoden 2021 kuntavaalien yhteydessä paikkamäärä laski 55:een.

## Koostumus vaaleittain

## Valtuutetut
### Kausi 2025–2029
Kuntavaalien 2025 suurimman tappion koki Vaasassa perussuomalaiset, jonka kannatus laski noin kahdeksalla prosenttiyksiköllä edellisistä kuntavaaleista menettäen viisi valtuustopaikkaa. Perussuomalaiset oli ainoa puolue Vaasassa, joka sai paikkoja vähemmän viime kuntavaaleihin verrattuna. RKP:n kannatus laski 0,3 prosenttiyksikköä, mutta valtuustopaikkoihin tällä ei ollut vaikutusta.

Kannatus nousi eniten sosiaalidemokraateilla, neljä prosenttiyksikköä viime vaaleista, jonka ansiosta SDP sai kaksi lisäpaikkaa. Myös vihreät, vasemmistoliitto ja keskusta saivat kukin yhden paikan lisää. Valitun valtuuston keski-ikä on noin 49 vuotta.

Vaasan kaupunginvaltuustoon valittiin vaaleissa seuraavat jäsenet kaudelle 2025–2029:

### Kausi 2021–2025
Vuoden 2021 kuntavaaleissa Vaasan kaupunginvaltuustoon valittiin seuraavat jäsenet:

## Lähteet
*
*
*
*
*

### Viitteet
Zagrebin katedraali

**Zagrebin katedraali** on Zagrebin korkein rakennus. Katedraalin rakentaminen aloitettiin vuonna 1093, mutta tataarit tuhosivat sen maan tasalle vuonna 1242. Osmanien valtakunta valloitti Bosnian ja Kroatian 1400-luvun lopulla, minkä vuoksi tuomiokirkon ympärille rakennettiin muurit, joista osa on edelleen pystyssä.

Vuonna 1880 katedraali vahingoittui pahasti maanjäristyksessä. Sen uudelleenrakennus uusgoottilaiseen tyyliin alkoi 1900-luvun alussa.

## Lähteet

## Aiheesta muualla
Ruostekiuru

**Ruostekiuru** (*Mirafra rufa*) on afrikkalainen varpuslintu. Sen esiintymisalue käsittää osan Sahelin alueesta: Malin itäosat, Nigerin läntiset osat, eteläisen Tšadin ja Sudanin länsi- ja keskiosia. Hubert Lynes kuvaili lajin holotyypin Juga Jugasta Sudanin Darfurista vuonna 1920. Lajista tunnetaan kolme alalajia.

## Lähteet
Stefani Miglioranzi

**Stefani Miglioranzi** (s. 20. syyskuuta 1977 Poços de Caldas, Minas Gerais, Brasilia) on brasilialainen jalkapalloilija, pelipaikaltaan keskikenttäpelaaja. Hän edusti viimeksi Major League Soccerin Philadelphia Unionia.

## Ura

Italialais-portugalilaista sukua oleva Miglioranzi muutti 12-vuotiaana perheensä mukana Yhdysvaltoihin ja vietti nuoruusvuotensa New Yorkin Port Chesterissä. Hänet valittiin Metro Atlantic Athletic Conferencen vuoden tulokkaaksi vuonna 1995 pelatessaan jalkapalloa Iona Collegen yliopistojoukkueessa Gaelsissa. Ionasta hän siirtyi St. Johnin yliopistoon, jonka joukkueen Red Stormin kanssa hän voitti kansallisen  vuonna 1996.

Chicago Fire varasi Miglioranzin Major League Socceriin vuoden 1999 MLS College Draftin kolmannella kierroksella, mutta MLS-sopimuksen solmimisen sijaan hän siirtyi Englantiin, jossa hän edusti kahdeksan kauden ajan 1. divisioonan Portsmouthia ja 2. divisioonan (myöhemmin Ykkösliigan) Swindon Townia. Hän kärsi Englannin-vuosiensa aikana useista loukkaantumisista, mutta ehti edustaa Swindonia yli 120 liigaottelussa. Vuonna 2004 Swindon ja Miglioranzi ylsivät Mestaruussarjan nousukarsintoihin.

Miglioranzi palasi Yhdysvaltoihin kaudeksi 2006 ja liittyi Los Angeles Galaxyyn, mutta pelasi vain kolmessa ottelussa ja siirtyi kauden päätyttyä Columbus Crew’hin. Columbusissa hän on oli osa MLS Supporters’ Shieldin ja MLS Cupin kaudella 2008 voittanutta joukkuetta. Kaudella 2009 hän edusti toistamiseen Los Angelesiä.

Kaudeksi 2010 Miglioranzi siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Esikoiskaudella 2010 hän kuului joukkueen runkopelaajiin, mutta kaudella 2011 vastuu väheni, eikä hän saanut jatkosopimusta kauden päätyttyä.

## Saavutukset

* MLS Cup: 2008
* MLS Supporters’ Shield: 2008

## Lähteet

## Aiheesta muualla

* Stefani Miglioranzin esittely Philadelphia Unionin sivustolla 
* Stefani Miglioranzin esittely Major League Soccerin sivustolla
Rusoselkäkiuru

**Rusoselkäkiuru** (*Mirafra gilletti*) on itäafrikkalainen varpuslintu. Sen elinympäristö käsittää Somalian, Itä-Etiopian ja Kenian luoteiskolkan. Siitä tunnetaan kaksi alalajia. Richard Bowdler Sharpe kuvaili lajin holotyypin Somalian Ogadenin Sibbestä 1895.

## Lähteet
Power of the Sound

__NOTOC__
**Power of the Sound** on hip hop -ryhmä Rockin da Northin albumi, joka julkaistiin 10. maaliskuuta 2006.

## Kappaleet
# Intro
# Sama tahto vie huomiseen
# Ei syntejä anteeksi saa
# Storm of Salvation
# Karnevaali etsii klovnejaan
# Päältäpäin hyvää
# Pois pahasta nukkumaan
# Korttitalot romahtaa (lasten haitarihevi)
# Hetken hiljaisuus
# Vapaapudotus ja jyrkkä nousu
# Still I Believe
# Afrikantähti, monopoly ja elämä

## Aiheesta muualla
* ''Power of the Sound'' discogs.com -sivustolla
Kapinräikkäkiuru

**Kapinräikkäkiuru** (*Mirafra apiata*) eli aiemmalta nimeltään **räikkäkiuru** on eteläafrikkalainen varpuslintu. Sen elinympäristö käsittää Lounais-Namibian ja Etelä-Afrikan keskiosia. Siitä tunnetaan kaksi alalajia. Louis Jean Pierre Vieillot kuvaili lajin holotyypin läntisen Kapmaan Malmesburysta 1816.

## Lähteet
Angel Bust

**Angel Bust** (s. 30. marraskuuta 1970 Kalifornia) on yhdysvaltalainen entinen pornonäyttelijä.

## Ura
Bust aloitti uransa stripparina ja myöhemmin teki ensiesiintymisensä pornoelokuvissa vuonna 1992, elokuvassa *Boobarella*. Sittemmin hän esiintyi noin 50 elokuvassa ja lopetti näyttelemisen vuoden 1995 lopulla keskittyäkseen täysipäiväisesti strippaamiseen.

## Lähteet

## Aiheesta muualla
*
Vapaiden ammattiyhdistysten kansainvälinen liitto

**Vapaiden ammattiyhdistysten kansainvälinen liitto** (VAKL) () oli vuosina 1949–2006 toiminut kansainvälinen ammattiyhdistysten keskusjärjestö. VAKL lakkautettiin sen yhdistyttyä Ammattiyhdistysliikkeen maailmanjärjestöön. Jäseniä oli vuonna 2006 155 miljoonaa 148 maassa. 

## Historia
VAKL perustettiin Lontoossa vuonna 1949, kun läntisten maiden ammattiliitot erosivat Maailman ammattiyhdistysten liitosta. CIA tuki Brysseliin asettunutta VAKL:ia, ja VAKL:issa erityisesti englantilaiset ja amerikkalaiset ammattiyhdistysjohtajat tukivat Marshall -suunnitelmaa. VAKL kielsi jäsenjärjestöjään tekemästä yhteistyötä Neuvostoliiton ammattiyhdistysliikkeen kanssa. Vuonna 1956 VAKL perusti kansainvälisen solidaarisuusrahaston, joka kanavoi rahaa Unkarin kapinoiville työläisille. Unkarin kansannousun epäonnistuttua VAKL auttoi pakolaisten ammattiliittoja. Yhdysvaltojen AFL-CIO erosi VAKL:sta vuonna 1969, minkä jälkeen VAKL:n tärkein jäsenjärjestö oli englantilainen TUC.
## Lähteet

## Aiheesta muualla
* http://www.Icftu.org
Peggy Lipton

**Peggy Lipton Jones** (30. elokuuta 1946 – 11. toukokuuta 2019) oli yhdysvaltalainen televisionäyttelijä. Hänet tunnetaan erityisesti televisiosarjoista *[[The Mod Squad]]* ja *[[Twin Peaks]]*.

Televisiosarjassa *The Mod Squad* Lipton esitti yhtä kolmesta peitetehtäviin määrätystä ”hippipoliisista”. Sarja oli ensimmäisiä, jotka pyrkivät tutkimaan vakavasti nousevaa vastakulttuuria, ja toisaalta ensimmäisiä, jonka näyttelijäkokoonpanossa oli edustajia useammasta etnisestä ryhmästä. Lipton voitti roolistaan Golden Globe -palkinnon ja oli ehdolla Emmy-palkintoon.

*The Mod Squadin* jälkeen Lipton piti pitkän tauon ja keskittyi lastensa kasvattamiseen. Hän palasi 1990-luvulla televisioon David Lynchin sarjassa *Twin Peaks*, jossa hän näytteli Double R Diner -kahvilan pitäjää Norma Jenningsia. Lipton palasi sarjaan vuoden 2017 uudessa kaudessa.

Peggy Lipton syntyi New Yorkissa asianajaja Haroldin ja taiteilija Ritan perheeseen. Vuosina 1974–1987 hän oli naimisissa Quincy Jonesin kanssa. Avioliitosta syntyi kaksi tytärtä, joista toinen on näyttelijä, käsikirjoittaja ja tuottaja Rashida Jones. 

## Filmografia
* *The John Forsythe Show*, Joanna TV Series&nbsp;– 1965
* *Mosby's Marauders*, Oralee Prentiss&nbsp;– 1967
* *[[Blue – hiljainen taistelija]]* (*Blue*), Laurie Kramer&nbsp;– 1968
* *[[The Mod Squad]]*, Julie Barnes TV Series&nbsp;– 1968
* *A Boy...a Girl*&nbsp;– 1969
* *Return of the Mod Squad*, Julie Barnes TV&nbsp;– 1979
* *[[Ammattihuijari]]* (*Addicted to His Love*), Assistant DA TV&nbsp;– 1988
* *[[Taisteluhuuto (elokuva)|Taisteluhuuto]]* (*War Party*), TV Correspondent&nbsp;– 1988
* *[[Sucker]]* (*I'm Gonna Git You Sucka*), Uncredited&nbsp;– 1988
* *[[Purple People Eater]]*, Mom&nbsp;– 1988
* *[[Kielletty kohde]]* (*Kinjite: Forbidden Subjects*), Kathleen Crowe&nbsp;– 1988
* *[[Twin Peaks]]*, Norma Jennings TV Series&nbsp;– 1990
* *Fatal Charm*, Jane Sims&nbsp;– 1990
* *[[Kaksinaamaista peliä (vuoden 1991 elokuva)|Kaksinaamaista peliä]]* (*True Identity*), Rita&nbsp;– 1991
* *Black or White*, Mother&nbsp;– 1991
* *Secrets*, Olivia Owens TV Series&nbsp;– 1992
* *[[Twin Peaks – Tuli kulje kanssani]]* (*Twin Peaks: Fire Walk with Me*), Norma Jennings&nbsp;– 1992
* *Dangerous: The Short Films*, Mother, ('Black or White' video)&nbsp;– 1993
* *Angel Falls*, Hadley Larson, TV Series&nbsp;– 1993
* *[[Wings (televisiosarja)|Wings]]&nbsp;– 1994
* *Hämähäkin verkossa* (*The Spider And The Fly*), Helen Stroud, TV&nbsp;– 1994
* *Deadly Vows*, Nancy Wilson, TV&nbsp;– 1994
* *Justice for Annie: A Moment of Truth Movie*, Carol Mills, TV&nbsp;– 1996
* *The Postman – tulevaisuuden sanansaattaja* (*The Postman*), Ellen March&nbsp;– 1997
* *The Intern*, Roxanne Rochet&nbsp;– 2000
* *The '70s*, Gloria Steinem&nbsp;– 2000
* *Seksiä vai läksyjä* (*Skipped Parts*), Laurabel Pierce&nbsp;– 2000
* *Jackpot*, Janice&nbsp;– 2001
* *Rules of Engagement* , Adam's Mom, Fay, TV&nbsp;– 2007
* *Twin Peaks: The Return'', Norma Jennings TV Series – 2017

## Lähteet
* 
### Viitteet
Dave Myrie

**Dave Andrew Myrie Medrano** (s. 1. kesäkuuta 1988 Puerto Viejo, Costa Rica) on costaricalainen jalkapalloilija, pelipaikaltaan puolustaja. Hän edustaa norjalaista Fredrikstadia.

Myös Myrien veli Roy Myrie on jalkapalloilija.

## Seurajoukkueura

Myrie edusti juniorina kahden kauden ajan espanjalaisseura Cádizia. Palattuaan kotimaahansa hän pelasi Puntarenasin ja Alajuelensen joukkueissa maan korkeimmalla sarjatasolla Primera Divisiónissa kaudet 2007–2009.

Syyskuussa 2009 Myrie teki sopimuksen Yhdysvaltain Major League Soccerin Chicago Firen kanssa. Kaudeksi 2010 hän siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Myrie oli avauskokoonpanossa joukkueen tehdessä MLS-ensiesiintymisensä 25. maaliskuuta Seattle Soundersiä vastaan, mutta hänet vapautettiin sopimuksestaan pian ottelun jälkeen.

Yhdysvalloista Myrie palasi Costa Ricaan, jossa hän liittyi Limónin joukkueeseen. Elokuussa 2011 hän siirtyi Norjan Tippeligaenin Fredrikstadiin.

## Maajoukkueura

Myrie kuului Costa Rican maajoukkueeseen alle 17-vuotiaiden MM-kilpailuissa vuonna 2005 ja alle 20-vuotiaiden MM-kilpailuissa vuonna 2007.

Costa Rican A-maajoukkueessa Myrie debytoi 17. marraskuuta 2010 ottelussa Jamaikaa vastaan. Hänet valittiin joukkueeseen vuoden 2011 Keski-Amerikan-mestaruuskilpailuihin.

## Lähteet

## Aiheesta muualla

* Dave Myrien esittely Fredrikstadin sivustolla
Sagoninkiuru

**Sagoninkiuru** (*Mirafra pulpa*) on itäafrikkalainen varpuslintu. Sen elinympäristö käsittää Etiopian eteläosan, Kenian pohjois-, keski- ja kaakkoisosat sekä Koillis-Tansanian. Herbert Friedmann kuvaili lajin holotyypin Etiopian Shoan provinssin Saganjoelta 1930.

## Lähteet
Ruskosauvasirkka

**Ruskosauvasirkka** (C*arausius morosus*) on lemmikkieläimenä suosittu ja helppohoitoinen kummitussirkkalaji.

## Koko ja ulkonäkö
Ruskosauvasirkka on vihreä tai ruskea, siivetön, pitkänomainen hyönteinen, joka muistuttaa oksaa. Tuntosarvet ovat vartaloon nähden melko pitkät. Täysikasvuinen naaras on 8&ndash;10&nbsp;cm pitkä ja etummaisten jalkojen tyvissä on punaista väriä. Toukilla punainen väri ei juuri erotu. Koirasyksilöt ovat äärimmäisen harvinaisia.

## Elintavat
Ruskosauvasirkka on enimmäkseen yöaktiivinen hyönteinen, joka lepää päivät tekeytyen oksaksi. Se on kasvinsyöjä, joka käyttää ravinnokseen monia eri kasvilajeja. Enimmäkseen ruskosauvasirkan tulisi syödä vadelman lehtiä, omenan lehtiä ja myrkyttömiä ruusun lehtiä. Useimpien kummitussirkkojen tapaan ruskosauvasirkka lisääntyy täysin neitseellisesti. Gynandromorfeja yksilöitä on tavattu. Naaras tuottaa täysikasvuiseksi tultuaan joka päivä noin neljä kappaletta 2&nbsp;mm:n pituisia munia, koko loppuelämänsä ajan. Munien kuoriutumisessa kestää muutamasta kuukaudesta jopa puoleen vuoteen. Vastakuoriutunut sauvasirkka on noin kolmen sentin pituinen ja erittäin hento. Muodonvaihdos on vaillinainen. Sauvasirkka elää noin vuoden ikäiseksi, mutta vanhempiakin yksilöitä on tavattu.

## Levinneisyys
Laji esiintyy luonnonvaraisena mm. Intiassa ja Sri Lankalla. Karanneista tai luontoon päästetyistä yksilöistä on muodostunut pysyviä kantoja ympäri maailmaa.

## Lähteet
* 

### Viitteet

## Aiheesta muualla
*  Kuva.
* 
*
The Ultimate Collection (Michael Jackson)

**Michael Jackson: The Ultimate Collection** on yhdysvaltalaisen laulajan Michael Jacksonin seitsemäs kokoelmalevy sekä kokoelmaboksi, joka julkaistiin marraskuussa 2004. Se sisältää neljä CD:tä ja yhden DVD:n. Boksia on myyty yli miljoona kappaletta maailmanlaajuisesti. Siltä julkaistiin ainoana singlenä kappale ”Cheater”. Albumin DVD-osio julkaistiin myöhemmin vuonna 2005 erikseen nimellä *[[Live in Bucharest: The Dangerous Tour]]*.

## Albumin tiedot
Boksi sisältää pääasiassa Jacksonin hittejä vuosien 1979–2001 studioalbumeilta *[[Off the Wall]]*, *[[Thriller]]*, *[[Bad]]*, *[[Dangerous (Michael Jacksonin albumi)|Dangerous]]*, ** ja *[[Invincible (Michael Jacksonin albumi)|Invincible]]*. Merkittävimpiä julkaisuja ovat demoversiot kappaleista ”P.Y.T. (Pretty Young Thing)”, ”Shake a Body”, ”Cheater” ja ”We Are the World”. Boksi sisältää lisäksi kahdeksan aiemmin julkaisematonta, Jacksonin itse kirjoittamaa kappaletta, kuten ”Beautiful Girl”, ”The Way You Love Me” ja ”We’ve Had Enough”. Kappale ”The Way You Love Me” julkaistiin uudelleen miksattuna nimellä ”(I Like) The Way You Love Me” joulukuussa 2010 postuumialbumilla *[[Michael (albumi)|Michael]]*.

## Harvinaisuudet
Koko versio kappaleesta ”You Can’t Win” oli saatavissa ainoastaan 12 tuuman singlenä. Kappale ”Someone in the Dark” julkaistiin ensimmäisen kerran kaksiosaisena soundtrack-albumilla *[[E.T. the Extra-Terrestrial (albumi)|E.T. the Extra-Terrestrial]]* vuonna 1982 sekä myöhemmin *[[Thriller]]in* erikoisversiossa vuonna 2001. Varhainen versio kappaleesta ”Dangerous” sekä kappale ”Monkey Business” olivat aikaisemmin saatavissa ainoastaan vuoden 2001 *[[Dangerous (Michael Jacksonin albumi)|Dangerousin]]* harvinaisella erikoisversiolla. Kappale ”Someone Put Your Hand Out” on Pepsin tukema kasettisingle, joka julkaistiin Euroopassa Dangerous World Tourin promootiona. Kappale ”On the Line” oli osa vuonna 1997 julkaistua boksia *[[Michael Jackson’s Ghosts]]*.

## Kappalelistat

### Rajoitettu Japanin versio
Japanissa julkaistu versio sisältää viisi ylimääräistä kappaletta: ”Blame It on the Boogie”, ”Human Nature”, ”Another Part of Me”, ”Heal the World” ja ”One More Chance”.
Rakkauden ammattilainen

”**Rakkauden ammattilainen**” on Juice Leskisen kappale vuodelta 1986, jolloin se julkaistiin ”Vaasankin veri vapisee” -singlen B-puolena. Se sisältyi myös Juice Leskinen Grand Slamin albumiin *[[Yölento (albumi)|Yölento]].* Kappale alkaa sanoilla *Hän on opetellut rakastamaan hän on vailla koulutusta / siksi arvostelijoissaan aiheuttaa pahennusta. / Ne häntä piikittelee mutta hän sen kestää kyllä / hän ei rakkautta tee hän pitää sitä yllä*.

”Rakkauden ammattilainen” kertoo uhrautuvasta rakkaudesta, ja siinä on viittauksia Jeesukseen, kun kerrotaan miten rakkauden ammattilaisen nilkat ja ranteet naulataan. Toisaalta kappaleen ei voi sanoa kertovan suoraan sen enempää prostituoiduista kuin Jeesuksestakaan. Juice Leskinen kertoi saaneensa idean Kari Peitsamon ”Amatöörirakastaja”-kappaleen nimestä.  

## Kappaleet
;A-puoli
#

;B-puoli
#

## Kokoonpano
* Juice Leskinen – laulu
* Anssi Tikanmäki – sähköpiano
* Ila Loueranta – akustinen kitara
* Puntti Valtonen – autoharp
* Antti Tammilehto – basso
* Jari Yliaho – sähkökitara
* Vesa Sytelä – rummut
* Toni Lähteenmäki – taustalaulu

## Lähteet
Valencian lentoasema

**Valencian lentoasema** (, )  on julkinen lentoasema, joka sijaitsee 8 kilometriä Valenciasta länteen. Vuonna 2007 avattiin Lentoaseman terminaalin alla oleva Valencian metron linjojen 3 ja 5 pysäkki "Aeropuerto". Metrolinja kulkee lentoasemalta Valencian ydinkeskustaan, jonne matka kestää 15 minuuttia, ja aina merenrannalle saakka. Valenciaan operoivia lentoyhtiöitä: Air Algérie, Air Berlin, Air Europa, Air France, Alitalia, Blue Air, Bulgaria Air, Brussels Airlines, Czech Airlines, Delta airlines, Easyjet, Iberia, Lufthansa, Pyrenair,
Ryanair, Spanair, Swiftair, Tap Portugal, Transavia.

## Lähteet
Auðhumla

**Auðhumla** on skandinaavisessa mytologiassa alkulehmä, jonka maitoa jääjättiläinen Ymir joi aikojen alussa. Lehmä pysyi hengissä nuolemalla Niflheimin suolaista jäätä.
Kun Auðhumla nuoli suolaisia jääkiteitä, siitä muodostui mies, Buri. Buri sai pojan nimeltä Bor, joka puolestaan sai kolme poikaa, jumalat Odin, Vili ja Ve.

## Lähteet
Pyhä toimitus (kappale)

”**Pyhä toimitus**” on Juice Leskisen kappale vuodelta 1985. Teksti rinnastaa Leskiselle ominaiseen tapaan pyhää ja seksuaalista, ja se on paikoin varsin suoraviivaista: *Pääsen sisään / näin voimani lisään.* Kappale alkaa sanoilla *Maailman kyliin / mä väsyin / ota syliin*. 

Kappale julkaistiin Juice Leskinen Grand Slamin nimellä ensin singlenä (B-puolella ”Inferno”) ja sitten albumilla *[[Pyromaani palaa rikospaikalle]]*. Sitä ennen Juice Leskinen ei ollut julkaissut uutta materiaalia puoleentoista vuoteen. Kappaleen esittävät levyllä Juice Leskinen (laulu), Anssi Tikanmäki (piano, urut ja taustalaulu), Ila Loueranta (taustalaulu), Puntti Valtonen (sähkökitara ja taustalaulu), Antti Tammilehto (basso ja taustalaulu) ja Vesa Sytelä (rummut).  

Grand Slam kasattiin uudestaan ”Pyhän toimituksen” levyttämistä varten, ja kappale käsittelee Juice Leskisen mukaan yhtä paljon ”sitä naista” kuin bändiäkin. Hän on myös kertonut, että kappale on itse asiassa ”yksi Chopinin etydi väärinpäin”. 

## Kappaleet
;A-puoli
#

;B-puoli
#

## Lähteet
Sepelkiuru

**Sepelkiuru** (*Mirafra collaris*) on itäafrikkalainen varpuslintu. Sen elinympäristö käsittää Somalian, Kaakkois-Etiopian ja itäisen Kenian. Richard Bowdler Sharpe kuvaili lajin holotyypin Kenian koillisosan Aimolasta 1886.

## Lähteet
Savannikiuru

**Savannikiuru** (*Mirafra cantillans*) on Afrikassa ja Etelä-Aasiassa elävä varpuslintu. Sen laaja elinympäristö käsittää Sahelin alueen Senegalin itäosista Eritreaan, Itä-Afrikan Etelä-Eritreasta Koillis-Tansaniaan, sekä Arabian niemimaan, Pakistanin, Intian, Länsi-Nepalin ja Kaakkois-Bangladeshin. Siitä tunnetaan neljä alalajia. Edward Blyth kuvaili lajin holotyypin Intiasta 1844.

## Lähteet
Holy Wars... The Punishment Due

**Holy Wars... The Punishment Due** on vuonna 1990 julkaistu Megadethin single albumilta *[[Rust in Peace]]*. Se nousi Suomen virallisen listan sijalle 10.

Holy Wars käsittelee lyyrisesti Pohjois-Irlannin levottomuuksia ja ongelmia 1960-luvulta. Tätä kriisiä kutsuttiin nimellä The Troubles. Kappaleessa käsitellään myös katolisten ja protestanttien välistä uskonnollista sotaa. Kappale on kaksiosainen, joista ensimmäinen osa (*Holy Wars*) käsittelee Irlannin ongelmallisuuksia, kun taas toinen osa (*The Punishment Due*) käsittelee sarjakuvahahmo Tuomaria, jonka alkuperäinen, englanninkielinen nimi on The Punisher. Kappaleessa on neljä kitarasooloa.

Kappaleen musiikkivideo kuvattiin elokuussa 1990, juuri kun Persianlahden sota oli saanut alkunsa. Videolla näytetäänkin sodan maailmalle aiheuttamia konflikteja. 

Kappale on *[[Guitar Hero: Warriors of Rock]]in* final encoressa.

## Kappaleet
**7" painos**
#Holy Wars...The Punishment Due
#Lucretia

**12" painos**
#Holy Wars...The Punishment Due
#Interview with Dave Mustaine

**12" painos**
#Holy Wars...The Punishment Due
#Lucretia
#Interview with Dave Mustaine (Edited)

**CD-painos**
#Holy Wars...The Punishment Due
#Lucretia
#Interview with Dave Mustaine (Edited)

## Kokoonpano
* Dave Mustaine – kitara, laulu
* Marty Friedman – kitara
* David Ellefson – basso
* Nick Menza – rummut

## Lähteet
Metlaoui

**Metlaoui** on kaupunki Tunisiassa. Se sijaitsee maan länsiosassa, Gafsan kuvernoraatissa, lähellä Algerian rajaa. Kaupunki kuuluu Atlasvuoristoon ja siellä on kaivostoimintaa, pääasiassa fosfaattia. Metlaouista kulkee rautatie Seljan rotkon läpi Redeyefin kaupunkiin. Rautatie on ollut ennen tärkeä kaivostoiminnalle, mutta nykyään se on etupäässä turistikäytössä. Metlaouissa on noin 38000 asukasta.

## Lähteet
Bilbaon lentoasema

**Bilbaon lentoasema** (, )  on julkinen lentoasema, joka sijaitsee Loiun kunnassa Baskimaassa, Espanjassa. Lentoasema on Pohjois-Espanjan ja Baskimaan tärkein lentoasema. Lentoaseman terminaalin on suunnitellut espanjalainen arkkitehti Santiago Calatrava, ja se otettiin käyttöön vuonna 2000. Terminaalia on suunniteltu laajennettavaksi.

## Lentoyhtiöitä

* Aer Lingus
* Air Europa
* Air France
* Brussels Airlines
* Easyjet
* Iberia
* Lufthansa
* Quantum Air
* TAP Portugal
* Tunisair
* Vueling Airlines

## Lähteet

## Aiheesta muualla
Neidonkenkä (romaani)

**Neidonkenkä** on Sirpa Kähkösen Kuopio-sarjan viides osa. Se ilmestyi Otavan kustantamana 2009. Edeltävän osan tavoin se on yhdenpäivänromaani. Tapahtumat sijoittuvat jatkosodan aikaiseen Kuopioon, kesäkuun 9. päivään vuonna 1942. Romaanin nimi tulee harvinaisesta kämmekkäkasvista, neidonkengästä, jota kirjassa Juho Tiihonen koittaa etsiä metsästä.

## Juoni

Ankaran nälkätalven jälkeen ihmiset nauttivat alkavan kesän lämpimistä päivistä. Aleksanterinkadun asunnossa otetaan esiin huolella säilytetty taikinanjuuri ja Hilda Tuomi pääsee leipomaan pitkästä aikaa kunnollista ruisleipää. Ravintola Tatrassa valmistaudutaan juhliin, vaikka kaikki ruokatarpeet ovat tiukassa. Kaupungissa on paljon saksalaisia sotilaita, eivätkä nuoret tytöt voi välttyä heidän katseiltaan. Helvi Martiskainen ei tiedä kuinka varjelisi tytärtään Maria, jota äidin neuvot eivät tunnu kiinnostavan. Äitinsä hylkäämä Charlotta odottaa epätoivoisesti isäänsä. Hyviäkin uutisia sentään saapuu: Juho on hyväksytty oppikouluun.

## Lähteet

## Aiheesta muualla
* Kirjasampo.fi: Neidonkenkä
Narkausjärvi

**Narkausjärvi** on Rovaniemen Narkauksessa sijaitseva pieni järvi. Se sijaitsee noin 36 kilometrin päässä kaupungista ja sen läheisyydessä on muutamia asuintaloja. Järvessä on 9 metrin syvänne. Järvi laskee Vähäjokea pitkin Kemijokeen.

## Lähteet
Klaus Van Der Kampf

**Klaus Van Der Kampf** on suomalainen iskelmälaulaja, joka osallistui Syksyn sävel -kilpailuun vuonna 1982 kappaleella *Raisu lumous* ja sijoittui kolmannelle sijalle.
Vuonna 1984 Kampf teki yhdessä Pallosalama-orkesterin kanssa pitkäsoiton Bluebird-levymerkille.

## Diskografia
* Leuto kaipaus (1984)

## Lähteet

## Aiheesta muualla
*
Pampasirkut

**Pampasirkut** (*Embernagra*) on tangaroiden heimoon kuuluva varpuslintusuku. Pampasirkkujen sukuun kuuluu BirdLifen mukaan kaksi lajia.

## Pampasirkkuihin kuuluvia lajeja
* Bahianpampasirkku (*Embernagra longicauda*)
* Pampasirkku (*Embernagra platensis*)

## Lähteet

## Aiheesta muualla
*ITIS: Embernagra (englanniksi)
Houssine Kharja

**Houssine Kharja** (, s. 9. marraskuuta 1982 Poissy, Ranska) on marokkolainen jalkapalloilija, pelipaikaltaan hyökkäävä keskikenttäpelaaja. Hän edustaa Qatarin pääsarjassa pelaavaa Al-Arabia.

## Ura
Kharja vietti vuoden Paris Saint-Germainin ja Sportingin kakkosjoukkueessa ennen kuin siirtyi Italiaan aloittaakseen ammattilaisuransa Ternanan joukkueessa. Hän vietti joukkueessa viisikautta ja kävi hetkellisesti lainalla AS Romassa, jossa Kharja pelasi 12 ottelua tehden niistä yhden maalin. Lainan päätyttyä hän palasi takaisin Ternaanaan, joka putosi Serie C1. Samalla Kharjan sopimusneuvotteluissa ilmeni epäselvyyksiä, jonka myötä selvittely vietiin aina FIFA:n oikeusistuntoon, jossa oikeus päätti Kharjan olevan vapaa pelaaja. Tämän myötä hän siirtyi 27. maaliskuuta 2007 kolmen vuoden sopimuksella Serie B:ssa pelanneen Piacenzan riveihin. Kharja lainattiin kesken kauden Sienaan, joka lopulta teki seuraavalle kaudelle vakituisen sopimuksen.

Kesäkuussa 2009 Genoa ilmoitti käyvänsä neuvotteluja Kharjan kanssa ja lopulta 2. heinäkuuta 2009 joukkue allekirjoitti sopimuksen keskikenttäpelaajan kanssa.

29. tammikuuta 2011 Inter ilmoitti tehneensä puolen vuoden lainasopimuksen Kharjan kanssa. Kharja pelasi Interissä 15 ottelua ja onnistui kerran maalinteossa. Sopimuksen päätyttyä Inter ei päättänyt tehdä jatkosopimusta Kharjan kanssa.

18. elokuuta 2011 Kharja siirtyi Genoasta Fiorentinaan kahden vuoden sopimuksella.

29. kesäkuuta 2012 Kharja allekirjoitti kahden vuoden sopimuksen qatarilaisen  Al-Arabin kanssa.

## Maajoukkueura
Maajoukkuetasolla Kharja on edustanut Marokkoa. Hän pelasi ensimmäisen maaottelunsa 20. kesäkuuta 2003 Gabonia vastaan. Ensimmäisen maalinsa hän puolestaan teki 4. kesäkuuta 2005 Malawia vastaan.

Kharja on edustanut Marokkoa myös arvokisoissa. Hän pelasi ensimmäiset Afrikan-mestaruuskilpailut vuonna 2004, jolloin Marokko saavutti hopeaa, hävittyään loppuottelussa Tunisialle. Kharja oli mukana myös vuosien 2006 ja 2008 Afrikan-mestaruuskilpailuissa, mutta ilman menestystä, kun Marokko jäi alkulohkoon. Myös vuoden 2012 Afrikan-mestaruuskisoissa Marokon kohtalo oli jäädä alkulohkoon. Kharja kuitenkin onnistui tekemään turnauksessa kolme maalia ollen maansa ja kisojen paras maalintekijä.

## Saavutukset
### Seurajoukkueissa
*Italian cup: 2011

### Maajoukkueessa
*Afrikan-mestaruuskilpailut
** Hopeaa: 2004

### Henkilökohtaiset
*Afrikan-mestaruuskilpailujen paras maalintekijä: 2012 (3 maalia)

## Lähteet

## Aiheesta muualla

* National Football Teams
Koripallo kesäolympialaisissa 1904

**[[Koripallo]]** järjestettiin näytöslajina **[[kesäolympialaiset 1904|vuoden 1904 kesäolympialaisissa]]**. Lajissa järjestettiin neljä näytöstapahtumaa.

## Amatöörisarja
*Buffalo German YMCA vs. Missouri AC, 97&ndash;8
*Chicago Central YMCA vs. Sawyer AB, 56&ndash;6
*Buffalo German YMCA vs. Turner Tigers, 77&ndash;6
*Chicago Central YMCA vs. Turner Tigers, 2&ndash;2 (Turner Tigers luovutti)
*Buffalo German YMCA vs. Xavier AA, 36&ndash;28
*Buffalo German YMCA vs. Chicago Central YMCA, 39&ndash;28
*Chicago Central YMCA vs. Missouri AC, 2&ndash;0

## Collegesarja
*Hiram College vs. Wheaton College, 23&ndash;20
*Wheaton College vs. Latter Day Saints University, 40&ndash;35
*Hiram COllege vs. Latter Day Saints University, 25&ndash;18

Lopputulokset:
# Hiram College
# Wheaton College
# Latter Day Saints University

## High scool -sarja
Lopputulokset:
# New York
# Chicago
# Saint Louis
# San Francisco

## Peruskoulusarja
Lopputulokset:
# New York
# Chicago
# San Francisco
Seljan rotko

**Seljan rotko** sijaitsee läntisessä Tunisiassa, Atlasvuoristossa, lähellä Algerian rajaa. Rotko on ainutlaatuinen luonnonmaisema Tunisiassa. Rotkolla on korkeat ja jyrkät seinät, ja sen pohjalla virtaa Seljan joki. Rotko on useita kilometrejä pitkä ja erittäin kiemurteleva.

Vuonna 1896 rakennettiin rotkoon rautatie läheisten Metlaouin ja Redeyefin kaupunkien välille helpottamaan alueella olevien fosfaattikaivosten hyödyntämistä. Rakentaminen rotkoon oli kallista ja vaati myös paljon ihmishenkiä. 
 
Nykyään rata on etupäässä turistikäytössä. Turisteja kuljetaan junalla, jonka nimi on *Le Lézard Rouge* (punainen lisko). Juna kulkee Metlaouin kaupungista rotkoa pitkin ylös kaivosalueelle. Aina välillä juna pysähtyy, että matkustajat pääsevät ulos ottamaan valokuvia. Koska rata kulkee lähellä Algerian rajaa, on junassa myös rajavartijat.

Le Lézard Rouge valmistettiin Ranskassa 1910 ja se lahjoitettiin Tunisian beylle. Sillä bey matkusti talvipalatsiinsa keidaskaupunki Tozeuriin. Junassa on viisi vaunua ja ne maalattiin syvän punaiseksi, mistä se myös sai nimensä.
Live in Bucharest: The Dangerous Tour

**Live in Bucharest: The Dangerous Tour** on Michael Jacksonin livekonsertti-DVD, joka julkaistiin vuonna 2005. DVD oli jo aikaisemmin saatavilla vuonna 2004 ilmestyneen *[[Michael Jackson: The Ultimate Collection]]* -kokoelmaboksin mukana.

## Kappalelista
# ”Introduction”
# ”Jam”
# ”Wanna Be Startin’ Somethin’”
# ”Human Nature”
# ”Smooth Criminal”
# ”I Just Can’t Stop Loving You” (duetto Siedah Garrettin kanssa)
# ”She’s Out of My Life”
# ”I Want You Back/The Love You Save”
# ”I’ll Be There”
# ”Thriller”
# ”Billie Jean”
# ”Workin’ Day and Night”
# ”Beat It”
# ”Will You Be There”
# ”Black or White”
# ”Heal the World”
# ”Man in the Mirror”
# ”Credits”
Golf olympialaisissa

**[[Golf]]** on järjestetty **[[kesäolympialaiset|kesäolympialaisissa]]** ensimmäisen kerran vuonna 1900 ja toisen kerran vuonna 1904. Pitkän tauon jälkeen golfista tuli olympialaji jälleen kesäolympialaisista 2016 alkaen. Olympiagolfin menestynein maa on Yhdysvallat.

## Tapahtumat

## Mitalitaulukko

## Lähteet
Sulo Hurstinen

**Sulo Voipa Hurstinen** (1. helmikuuta 1881 Kuhmalahti – 5. syyskuuta 1979 Helsinki) oli suomalainen viulisti. Hurstinen antoi uransa aikana noin 1&nbsp;500 omaa konserttiesitystä Suomessa, muissa Pohjoismaissa, Baltiassa ja Saksassa. 

## Elämä ja ura
Sulo Hurstisen vanhemmat olivat director cantus Herman Hurstinen ja Emilia Yli-Pohja ja puoliso vuodesta 1907 Thyra Gabriela Lindelöf, matemaatikko Lorenz Lindelöfin tytär. Hurstinen kävi kahdeksan luokkaa lyseota, mutta ryhtyi sitten opiskelemaan musiikkia. Hän opiskeli Helsingin musiikkiopistossa vuosina 1902–1905 muun muassa Viktor Nováčekin johdolla sekä Prahassa opettajanaan Otakar Ševčík ja Berliinissä opettajanaan Karel Halíř. 

Hurstinen piti ensikonserttinsa Helsingissä vuonna 1906. Tiiviin konsertoinnin ohella Hurstinen opetti viulunsoittoa Tallinnan konservatoriossa vuosina 1913–1914, Helsingin musiikkiopistossa vuosina 1909–1910 ja 1918–1952 sekä Helsingin kansankonservatoriossa 1922–1964, yli 80 vuoden ikään saakka. Hurstinen julkaisi joitakin omia viulusävellyksiä ja viulunsoiton opiskelun oppaita.

Hurstisen tytär Irma Hurstinen-Hellström (1907–1955) oli konserttipianisti, joka soitti yhdessä isänsä kanssa monilla konserttikiertueilla.

Hurstinen palkittiin 1956 Suomen Leijonan Pro Finlandia -mitalilla.

## Kirjallista tuotantoa
* *Mitä jokaisen viulunsoittajan tulee tietää*. WSOY, 1911.
* *Viulukoulu*. 1922.

## Lähteet

*Uppslagsverket Finland
*Hillila, Ruth-Esther & Hong, Barbara Blanchard Historical dictionary of the music and musicians of Finland. Greenwood Publishing Group. 1997 

### Viitteet

## Kirjallisuutta
* *Sulo Hurstinen : suomalaisen viulutaiteen uranuurtaja* ; toimittanut Ranja Aukee. BoD - Books on Demand, Helsinki 2017
Aleksandr Skvortsov (kosmonautti)

**Aleksandr Aleksandrovich Skvortsov** (; s. 6. toukokuuta 1966 Štšolkovo, Venäjä) on venäläinen kosmonautti.

Skvortsov on naimisissa Elena Georgievna Skvortsovan (o.s. Krasnikova) kanssa. Heillä on yksi tytär, Anna.  Hän harrastaa mm. sukeltamista, jalkapalloa, sulkapalloa, kalastusta, metsästystä ja matkailua. Hänen isänsä Aleksandr oli myös kosmonautti, joka ei kuitenkaan käynyt avaruudessa.

## Koulutus
Skvortsov  valmistui Stavropolin ilmavoimien koulusta ohjaaja-insinöörinä vuonna 1987 ja vuonna  1997 ilmapuolustusakatemiasta. Hän on Venäjän ilmavoimien eversti. Nykyään hän opiskelee lakitiedettä. Hänellä on yli tuhat lentotuntia muun muassa MiG-23:n ja Su-27:n lentäjänä. 

## Ura avaruuslentäjänä
Skvortsov  valittiin 28. heinäkuuta 1997 kosmonauttikoulutukseen. Skvortsov suoritti Venäjän avaruusjärjestön (Roskosmos) kosmonautin peruskoulutuksen tammikuusta 1998 marraskuuhun 1999.  Hän sai testi-kosmonautin kelpoisuuden marraskuussa 1999.  Tammikuusta 2000 lähtien hän on saanut jatkokoulutusta Kansainväliseen avaruusasemaan (ISS). Maaliskuussa 2008  Skvortsov nimitettiin ISS:n Retkikunta 21/22 varamiehistöön lentoinsinööriksi ja Sojuz TMA:n komentajaksi. 

Hänet nimitettiin ISS:n Retkikunta 23:n lentoinsinööriksi.  Hän toimi myös Retkikunta 24:n komentajana. Skvortsov laukaistiin ISS:lle 2. huhtikuuta 2010 lennolla Sojuz TMA-18. Hän palasi Maahan Sojuz TMA-18:lla 25. syyskuuta 2010.

## Lähteet

## Aiheesta muualla

*NASAn elämäkerta 
*Spacefacts.de:n elämäkerta 
*Skvortsovin avaruuslentoa  edeltävä haastattelu NASAn sivulla (23.3.2010)
Marion -88

**Marion - 88** on Marionin julkaisema albumi vuodelta 1988.

## Kappaleet

; A-puoli
# 
# 
# 
# 
# 

; B-puoli
# 
# 
# 
# 
# 

## Muusikoita
* Marion Rung – laulu
* Markku Aro – laulu (”Syvä rakkaus”)
* Kari Litmanen – kosketinsoittimet
* Peter Lerche – kitarat
* Ari Kataja – bassokitara
* Miri Miettinen – rummut
* Jari-Pekka Karvonen – rummut ja lyömäsoittimet (ainakin 3, 5–10)
* Martti Metsäketo – taustalaulut, saksofoni (”Jäi vain rakkaus”), huilu (”Sole sole”)

## Lähteet
Oo – mikä nainen

**Oo – mikä nainen** on iskelmälaulaja Markku Aron toinen albumi vuodelta 1972.

## Kappaleet
; A-puoli
#   
# 
#  
# 
# 
# 

; B-puoli
#   
# 
# 
# 
#   
# 

## Muusikoita
* Arto Alaspää – taustalaulu (12)
* Irma Tapio – taustalaulu (9, 10, 12)
* Heikki Laurila – kitarat (11)
* Nono Söderberg – kitarat (1, 2, 6–8)
* Hasse Walli - kitarat (9, 10)
* Matti Bergström – basso (3, 4, 9, 10)
* Ilpo Kallio – rummut ja lyömäsoittimet (1, 8, 11)
* Antero Päiväläinen – rummut ja lyömäsoittimet (5)
* Esko Rosnell – rummut ja lyömäsoittimet (8)
+
* Heikki Hämäläinen – viulu (8)
* Jörgen Petersen – trumpetti (1)

Lähde:

## Lähteet
H8

**H8** voi tarkoittaa jotain seuraavista:
* H8, höyryveturi
* H8, Godsplaguen albumi
* Hitachi H8, mikroprosessori
* HMS H8, sukellusvene
* Hagström H8, bassokitara
Katso luontoa ja huomaa

**Katso luontoa ja huomaa** on suomalaislaulaja Markku Aron neljäs studioalbumi vuodelta 1975. Albumin tunnetuimpia kappaleita ovat avausraita ”Pois sun vien” ja nimikappale ”Katso luontoa ja huomaa”. Kappale ”Pois sun vien” oli parhaimmillaan Suomen jukeboxien toisiksi kuunnelluin single.

Albumi julkaistiin Finnlevy-levymerkillä vinyylilevynä ja C-kasettina.

## Kappaleet
Kaikki kappaleet sanoittanut Vexi Salmi ja sovittanut Antti Hyvärinen, ellei toisin mainita.

### A-puoli
#   
# 
# 
# 
# 
# 

### B-puoli
# 
# 
# 
# 
# 
# 

### Äänitykset
Kappaleet äänitettiin Finnlevyn studioilla vuonna 1975. Kesäkuussa 1975 äänitettiin levyn avaava ”Pois sun vien” (2. kesäkuuta) ja ”Ainoain oot sä vain” (27. kesäkuuta). 17. heinäkuuta äänitettiin puolestaan kappale ”Ero jompaa kumpaa satuttaa”. Elokuun 21. päivänä äänitettiin peräti neljä kappaletta (”Sua rakastan”, ”En näkemiin sanoa voi, ”Silmäs aurinko kuivattaa saa”, ”En taata voi itseäin”). Syyskuun 6. päivä äänitettiin albumin nimikappale ”Katso luontoa ja huomaa”. Lokakuussa äänitettiin vielä kappaleet ”Sun luonasi oisin” (13. päivä) ja ”Et saa koskaan muihin luottaa” (18. päivä).

## Tekijät
### Muusikoita
* Markku Aro – laulu
* Arto Alaspää – taustalaulu (3, 5, 12) 
* Irina Milan – taustalaulu (2, 3, 8) 
* Antero Jakoila – kitarat (1, 2, 4, 6–8, 11, 12) 
* Heikki Laurila – kitarat (1, 2, 4, 6, 10–12) 
* Nono Söderberg – kitarat (6, 7) 
* Taisto Wesslin – kitarat (3, 5, 9) 
* Heikki ”Häkä” Virtanen – basso (6, 7) 
* Ilpo Kallio – rummut ja lyömäsoittimet (2, 3, 5–9, 12) 
* Heikki Hämäläinen – viulut (2, 6–8, 12) 
* Jaakko Raulamo – sello (12) 

### Tuotanto
* Vexi Salmi – tuotanto
* Jorma Breider – valokuvat
* T. Niiranen – kansi
* Antti Joki – äänitys (1, 8, 11, 12; Finnlevy-studiot) 
* Ronnie Kranck – äänitys (1, 3, 5, 6, 9, 11; Finnlevy-studiot) 
* Kari Tamminen – äänitys (7, 8, 10; Finnlevy-studiot) 
* Jukka Teittinen – äänitys (1, 3, 5–7, 9–12; Finnlevy-studiot) 

## Lähteet
Marcos Alonso

**Marcos Alonso** -nimisiä henkilöitä:

* Marquitos (*Marcos Alonso Imaz*), espanjalainen jalkapalloilija
* Marcos (*Marcos Alonso Peña*), espanjalainen jalkapalloilija, edellisen poika
* Marcos Alonso, espanjalainen jalkapalloilija, edellisen poika.